पाएं अपने शहर की ताज़ा ख़बरें और फ्री ई-पेपरडाउनलोड करें
मैं 20 अप्रैल को अपनी बेटे की आंख दिखाने के लिए सीकर के निजी अस्पताल में गई, वहां से घर लाैटी तो तेज बुखार हाे गया। 22 अप्रैल को अस्पताल में कोरोना की जांच करवाई और 24 अप्रैल को रिपोर्ट पॉजिटिव आ गई। रिपोर्ट पॉजिटिव आते ही खुद काे होम आइसोलेट किया तथा राजकीय अस्पताल के डॉ. महेंद्र घोड़ेला और डॉ. जितेंद्र कनखेड़िया के निर्देशन में उपचार शुरू किया।
वहीं 70 वर्षीय सास भगवानीदेवी सोनी ने घरेलू नुस्खाें का भी सेवन करवाया। इस दाैरान हल्की खांसी और शरीर में हरारत रही। लेकिन, हिम्मत नहीं हारी तथा समय पर डॉक्टरों द्वारा दी गई दवाई का सेवन जारी रखा। वहीं सास ने काढ़ा, च्यवनप्राश, हल्दी का दूध तथा तीन टाइम स्टीमर से भांप का सेवन करवाया तथा गर्म पानी में नींबू का सेवन जारी रखा। 29 अप्रैल काे पुन: जांच करवाई और रिपोर्ट नेगेटिव आई। परिवार के लोगों इस दौरान उनका पूरा साथ दिया तथा निगेटिव खबरों से दूरी रही। परिजन पाॅजिटिव खबरें, चुटकले, कहानियाें से प्रेरित करते रहे।
परिवार ने साथ दिया, डबल मास्क लगाए : मैं जब तक पाॅजिटिव रही परिवार के सभी सदस्य डबल मास्क का प्रयोग करते रहे। शुरू में घबराहट जरूर हुई, लेकिन डॉक्टरों के परामर्श व घरेलू नुस्खाें से कोरोना से जंग जीत ली। काेराेना पॉजिटिव आने के बाद सावधानी बरती जाएं और डॉक्टर की सलाह के अनुसार दवाएं समय पर ली जाए तो अस्पताल जाने की जरूरत नहीं पड़ती। हम घर पर ही स्वस्थ हाे सकते हैं। वैसे भी इस समय अस्पतालों में बेड व ऑक्सीजन की समस्या है। इसलिए सामान्य लक्षण होने पर डॉक्टर से सलाह लेकर घर पर दवा लेकर रिकवर हो सकते हैं।
(जैसा प्रदीप लढ़ा को बताया। )
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn